钦定古今图书集成/明伦汇编/闺媛典/第293卷 > 皇清二十六 > 景之奇妻刘氏
## 钦定古今图书集成/明伦汇编/闺媛典/第293卷 > 皇清二十六 > 景之奇妻刘氏

按《东明县志》：“刘氏，兰阳令景星耀子之奇妻。年二十六，夫亡，绝粒欲死，家人劝慰弗听。姑曲谕以理，始强饮食，抚其子，事翁姑以孝闻。随翁任兰阳署，工鍼线，勤纺绩，与家居无异。及翁姑没，子长当析产，嘱曰：往见他人昆弟争产，致伤天性，尔等勿效。若能守，后且增大，否则见在惧不保。在自立，不在多产也。” 居尝以读书教子，布衣蔬食，守节四十馀年。